પ્લેહાઉસમાં ત્રણ વર્ષની ઉંમરે સૌ પ્રથમવાર એક પાત્રીય અભિનય ભજવનાર વૃંદા ૧૫ વર્ષની ઉંમરે એક નાટ્યસ્પર્ધામાં ભાગ લે છે, જ્યાં તેને શ્રેષ્ઠ અભિનયકારાનો એવોર્ડ મળે છે. અહીંથી તેની જાજરમાન કારકિર્દીની શરૂઆત થાય છે. કલાજગતની કસબીઓ પહેલી જ વારમાં વૃંદાની અંદર રહેલા અભિનયનાં ઓજસને પારખી ગયા. એ દિવસથી વૃંદાને વિવિધ પાત્રનાં અભિનય મળતા રહ્યા. વૃંદાએ એક પાત્રીય અભિનય કર્યા, નાટકોમાં ભાગ લીધાં. જાહેરખબરમાં ચમકી, બોલીવુડમાં પણ મોકો મળ્યો. પોતાના અવાજ અને આવડતથી એન્કરીંગ કર્યું. ધીમેધીમે વૃંદા માટે મંચ મંદિર બની ગયું જ્યાં તેને ઈશ્વર મળ્યાનાં અસીમ આનંદની અનુભૂતિ થવા લાગી.